PATVIRTINTA

 Šilalės švietimo pagalbos tarnybos direktoriaus

 2025 m. sausio 7 d. įsakymu Nr. Į-8

**ŠILALĖS RAJONO PEDAGOGŲ IR MOKINIO PADĖJĖJŲ** **METODINĖS VEIKLOS**

**ORGANIZAVIMO APRAŠAS**

**I SKYRIUS**

**BENDROSIOS NUOSTATOS**

# Šilalės rajono pedagogų ir mokinio padėjėjų metodinės veiklos aprašas (toliau – Aprašas) reglamentuoja ugdymo įstaigų vadovų, jų pavaduotojų ugdymui, mokytojų, ikimokyklinio ir priešmokyklinio ugdymo pedagogų, pagalbos mokiniui specialistų, kitų pedagoginių darbuotojų (toliau – Pedagogų) ir mokinio padėjėjų metodinės veiklos organizavimą. Šis Aprašas apibrėžia metodinės veiklos tikslą, uždavinius, formas, organizavimą ir koordinavimą.

1. Pagrindinės vartojamos sąvokos:

**Metodinė veikla** – Pedagogų ir mokinio padėjėjų organizuojama veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti, keičiantis gerąja pedagogine patirtimi, naujausia metodine ir dalykine informacija.

**Metodinis būrelis** –prieŠilalės švietimo pagalbos tarnybos (toliau – Tarnyba) veikianti vieno ar kelių dalykų Pedagogų ir mokinio padėjėjų grupė, kuri analizuoja, skleidžia dalyko ar ugdymo srities turinio, metodikos naujoves, gerąją patirtį rajone.

**Metodinė priemonė** –Pedagogo ir mokinio padėjėjo parengta metodinė medžiaga, kurioje perteikiama ugdymo patirtis, rekomenduojama medžiaga ugdymui(si).

**II SKYRIUS**

**METODINĖS VEIKLOS TIKSLAS, UŽDAVINIAI IR FORMOS**

1. Metodinės veiklos tikslas – sudaryti tinkamas sąlygas Šilalės rajono ugdymo įstaigų Pedagogams ir mokinio padėjėjams įgyti ir/ar plėtoti kompetencijas, keičiantis gerąja profesine patirtimi.
2. Uždaviniai:
	1. aktyviai taikyti įvairias gerosios patirties sklaidos formas, skatinant Pedagogų ir mokinio padėjėjų iniciatyvas bei inovacijas;
	2. skatinti Pedagogų ir mokinio padėjėjų kūrybinę raišką;
	3. plėtoti Pedagogų ir mokinio padėjėjų profesinį bendravimą ir bendradarbiavimą;
	4. analizuoti, tirti ir apibendrinti veiklos pasiekimus bei problemas.
3. Rekomenduojamos metodinės veiklos formos ir metodai: būrelių pasitarimai, atviros pamokos, metodinės konsultacijos, mokslinės – praktinės bei metodinės konferencijos, parodos, susitikimai, išvykos, prezentacijos, naujovių apžvalgos, publikacijos, rekomendacijos, seminarai, projektinė veikla, pedagoginiai skaitymai, apskritojo stalo diskusijos, kūrybinės grupės, konkursai, viktorinos, olimpiados, tiriamoji veikla, analizė ir kt.

**III SKYRIUS**

# METODINĖS VEIKLOS ORGANIZAVIMAS IR KOORDINAVIMAS

1. Pedagogų ir mokinio padėjėjų metodinė veikla grindžiama humaniškumo, demokratiškumo, viešumo, atsinaujinimo principais, racionalumu ir bendradarbiavimu. Patys Pedagogai ir mokinio padėjėjai inicijuoja šią veiklą, pasirenka jos turinį ir formas. Metodinė veikla orientuota į Pedagogų ir mokinio padėjėjų kūrybiškumą ir atsakingumą.
2. Rajono Pedagogų ir mokinio padėjėjų metodinę veiklą koordinuoja Tarnybos metodininkas.
3. Pedagogų metodinio būrelio pirmininku renkamas ne žemesnę kaip vyresniojo mokytojo kvalifikacinę kategoriją turintis pedagogas, mokinio padėjėjų – metodinio būrelio narys (ė).
4. Metodinio būrelio pirmininkas ir sekretorius renkamas dviejų metų laikotarpiui.
5. Metodinio būrelio veikla planuojama mokslo metams. Kiekvienais mokslo metais iki spalio 1 d. metodinis būrelis parengia veiklos planą (1 priedas).
6. Metodinis būrelis per metus organizuoja ne mažiau kaip 2 pasitarimus (mokslo metų pradžioje ir pabaigoje). Kiti pasitarimai organizuojami pagal poreikį. Pasitarimas yra teisėtas, kai jame dalyvauja 2/3 narių.
7. Metodinio būrelio nariai registruojasi Metodinio būrelio pasitarimo dalyvių registracijos lape (2 priedas);

 13. Visi Metodinio būrelio pasitarimai protokoluojami (3 priedas). Metodinių būrelių pasitarimų protokolus rengia sekretorius. Dokumentai saugomi Tarnyboje pas metodininką.

 14. Metodinio būrelio pirmininkas kiekvienais metais iki birželio 20 d. parengia metodinio būrelio metinę veiklos ataskaitą (4 priedas) ir už savo veiklą atsiskaito metodinio būrelio nariams.

 15. Metodinių būrelių veiklos funkcijos:

 15.1. inicijuoja Pedagogų ir mokinio padėjėjų gerosios patirties sklaidą ugdymo įstaigose;

 15.2. analizuoja Pedagogų ir mokinio padėjėjų parengtus metodinius darbus, mokymo ir mokymosi priemones, autoriams sutikus, inicijuoja jų sklaidą;

 15.3. deleguoja atstovą dalyvauti vertinant mokytojų praktinę veiklą, teikia rekomendacijas mokytojams, siekiantiems įgyti mokytojo metodininko ar mokytojo eksperto kvalifikacines kategorijas;

 15.4. inicijuoja naujų kvalifikacijos tobulinimo programų rengimą.

**IV SKYRIUS**

**BAIGIAMOSIOS NUOSTATOS**

 16. Aprašas gali būti keičiamas ir papildomas esant poreikiui. Naują Aprašo redakciją tvirtina Tarnybos direktorius.

\_\_\_\_\_\_\_\_\_\_\_\_\_\_\_\_\_